Koeberg-eenheid dalk gou weer aangeskakel(Argieffoto: Armand Hough/ANA) Eskom het Sondag gesê hy is besig om eenheid 2 by die Koeberg-kragstasie weer veilig in diens te stel. “Die oorsaak van die kortsluiting was weens probleme met die filtreeraanlegpompe op die sekondêre eenheid,” het die kragvoorsiener in ŉ verklaring gesê. “Die reaktorkrag word verhoog om turbine-inbedryfstelling in staat te stel. Die eenheid sal na verwagting veilig op die netwerk gesinchroniseer word voor Maandagoggend se spitstyd sodra alle vereiste aktiwiteite afgehandel is.” Eskom is Saterdag genoodsaak om fase 6-beurtkrag in te stel toe die eenheid by Koeberg onklaar geraak het. Maroela Media het vroeër berig Eskom sê hy wil graag alle Suid-Afrikaners verseker dat personeel by die onderskeie kragstasies onverpoosd werk om die kragopwekkingsprobleme op te los.